มีตุ่มเล็กๆติดกันบริเวณปลายอวัยวะเพศคันไม่มากครับ เป็นเพราะเส้นสองสลึงยังไม่ขาดเกี่ยวไหมครับ
สวัสดีค่ะ ตุ่มเล็กๆบริเวณปลายอวัยวะเพศชาย อาจเกิดจาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอม5 ตุ่มจากโรคติดต่อทางเพศสัมพันธ์อื่นๆเช่นหนองใน ซึ่งอาจมีปัสสาวะแสบขัดและเป็นหนองร่วมด้วย หรือตุ่มจากซิฟิลิซ แผลริมอ่อน แต่มักเป็นแค่ตุ่มเดียว6. PPP หรือ Pearly penile papules เป็นตุ่มเนื้อใส ๆ เล็ก ๆ ที่ขึ้นอยู่บริเวณใต้คอหยักของอวัยวะเพศชาย โดยส่วนใหญ่จะมีการวางตัวเป็นแถวหรือเป็นวงรอบบริเวณสันของหัวอวัยวะเพศ และก็ทำให้หลายครั้งแพทย์อาจจะวินิจฉัยผิดว่าเป็นโรคติดต่อทางเพศสัมพันธ์เพราะมีลักษณะคล้ายกันแนะนำพบแพทย์เพื่อตรวจร่างกายจริงให้ได้การวินิจฉัยที่แน่นอน ถ้าคันมาก หรือตุ่มลุกลาม ควรรีบไปไม่น่าจะเกี่ยวกับเรื่องเส้นสองสลึงที่อวัยวะเพศดังกล่าวมาการดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่าสะอาด